บสย.หั่นเป้าค้ำสินเชื่อ เอสเอ็มอี7.5หมื่นล.
บสย.ลดเป้าค้ำสินเชื่อเอสเอ็มอีเหลือ 7.5 หมื่นล้านบาท หลังเศรษฐกิจทรุด
18 ส.ค. 2558

บสย.ลดเป้าค้ำสินเชื่อเอสเอ็มอีเหลือ 7.5 หมื่นล้านบาท หลังเศรษฐกิจทรุด 
นายวัลลภ เตชะไพบูลย์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า คาดว่าปีนี้จะค้ำประกันสินเชื่อให้เอสเอ็มอีได้ 7.5 หมื่นล้านบาท ต่ำกว่าเป้าที่คลังตั้งไว้ที่ 1 แสนล้านบาท ตามเศรษฐกิจที่ชะลอตัวลง โดย 6 เดือนแรกปีนี้ค้ำประกันให้เอสเอ็มอีได้ 4.2 หมื่นล้านบาท
สำหรับโครงการค้ำประกันสินเชื่อ PGS ระยะที่ 5 ที่ปรับปรุงใหม่ วงเงิน 8 หมื่นล้านบาท คาดว่าสถาบันการเงินจะเริ่มอนุมัติสินเชื่อในเดือน ก.ย. โดย บสย.จะรับค้ำหนี้เสียไม่เกิน 30% และแบ่งรับภาระค่าใช้จ่าย 70% กล่าวคือถ้าพอร์ตมีสินเชื่อ 1,000 ล้านบาท บสย.จะรับหนี้เสีย 300 ล้านบาท และแบ่งจ่ายระหว่าง บสย.ที่รับ 70% ของหนี้เสีย หรือ 210 ล้านบาท สถาบันการเงินรับ 30% หรือจ่าย 90 ล้านบาท เฉลี่ยแล้วบสย.รับภาระ 21%